《德州中秋同姑苏徐觉予西湖张克壮对月》
明代·袁臂

酒伴他乡亦未稀，开樽得月共相依。程途过半方知远，秋色平分倍觉辉。

醉里顿忘身是客，醒来惟有露沾衣。独嫌夜静南枝鹊，不逐游人向北飞。

作者简介：袁臂，字帝肱，号元子。东莞人。明熹宗天启四年（一六二四）武举人。事见民国张其淦《东莞诗录》卷一九。